இரும்பு(III) நைட்ரேட்டு

இரும்பு(III) நைட்ரேட்டு அல்லது பெர்ரிக் நைட்ரேட்டு (Iron(III) nitrate, or ferric nitrate) என்பது Fe(NO3)3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒரு நீருறிஞ்சியாக இருப்பதால் இச்சேர்மம் பொதுவாக Fe(NO3)3•9H2O என்ற வேதிவாய்பாடுடன் காணப்படுகிறது. நீரேற்று வடிவத்தில் இது நிறமற்றது முதல் வெளிர் ஊதாநிற படிகங்களாகக் காணப்படுகிறது.

 தயாரிப்பு 
இரும்பு உலோகத்தூளை நைட்ரிக் அமிலத்துடன் வினைபுரியச் செய்தால்  இரும்பு(III) நைட்ரேட்டு உருவாகிறது. 
 Fe + 4 HNO3 → Fe(NO3)3 +  NO + 2 H2O.

 பயன்கள் 
 ஆய்வகப் பயன்கள்	
அமோனியாவில் உள்ள சோடியம் கரைசலில் இருந்து சோடியம் அமைடு தொகுப்பு முறையில் தயாரிக்க பெர்ரிக் நைட்ரேட்டு வினையூக்கியாகப் பயன்படுகிறது. As of 2007, 22 other entries describe similar preparations in Organic Syntheses
 2 NH3  +  2 Na  →  2 NaNH2  +  H2
களிமண் பதிக்கப்பட்ட பெர்ரிக் நைட்ரேட்டு,  கரிமத் தொகுப்பு வினைகளில் உபயோகமுள்ள ஆக்சிசனேற்றியாகப் பயன்படுகிறது. உதாரணமாக,மண்ட்மோரில்லோனைட்டில் பதிந்துள்ள பெர்ரிக் நைட்ரேட்டு கிளேபன் என்ற ஒரு வினையாக்கியாகப் பயன்படுகிறது. இவ்வினையாக்கியானது ஆல்ககால்களை ஆல்டிகைடுகளாகவும், தையால்களை இருசல்பைடுகளாகவும் மாற்றுகிறது.Cornélis, A. Laszlo, P.; Zettler, M. W. "Iron(III) Nitrate–K10 Montmorillonite Clay" in Encyclopedia of Reagents for Organic Synthesis (Ed: L. Paquette) 2004, J. Wiley & Sons, New York. .

 பிற பயன்கள் 
ஆபரணம் மற்றும் உலோகக் கொல்லர்கள் பெர்ரிக் நைட்ரேட்டு கரைசல்களை வெள்ளி மற்றும் வெள்ளி உலோக கலவைகளை அரித்து எடுக்கும் வேலைகளுக்குப் பயன்படுத்துகிறார்கள்

 மேற்கோள்கள் 



பகுப்பு:இரும்பு(III) சேர்மங்கள்
பகுப்பு:நைட்ரேட்டுகள்
பகுப்பு:நீர் ஈர்க்கும் பொருட்கள்
பகுப்பு:ஆக்சிசனேற்றிகள்